stanford-oval/wikipedia huggingface dataset:
Balto – pako yli suuren veden
Juoni

Elokuva kertoo Balton ja Jennan tyttärestä Aleusta, joka tahtoo olla koira. Aleu ei tiedä olevansa puoleksi susi. Elokuvan alussa Balto näkee outoa unta ja herää, kun Boris-hanhi heittää tämän kasvoille vettä. Kaksikko lähteää katsomaan Jennaa, joka odottaa Balton pentuja. Kaupungilla eräs pieni ihmisten lemmikkikoira juoksee Baltoa ja Borista vastaan ja kertoo Jennan synnyttäneen pennut. Balto rientää katsomaan pentuja Jennan luokse ja huomaa, että eräs naaraspentu on ihan hänen näköisensä. Tämä kuitenkin johtaa siihen, että kukaan kylän ihmisistä ei halua Aleuta. Aleu jää asumaan Balton luokse. 
Kerran Aleu kohtaa metsästäjän ja juoksee luottavaisesti tätä kohti. Metsästäjä yrittää kuitenkin ampua sudeksi luulleen Aleun, mutta Balto hyökkää metsästäjän kimppuun. Samaisena iltana Balton on pakko kertoa, että Aleu on puoleksi susi. Tämän kuullessaan Aleu raivostuu ja karkaa. Seuraavana aamuna Balto lähtee tämän perään. Matkalla Balto tapaa monia toteemieläimiä, mm. kettunaaraan, jonka Balto auttaa metsästäjän ansasta sekä ahmoja. Aleu tapaa suuren karhun, joka käy Aleun kimppuun. Balto kuitenkin pelastaa tämän. 
Isä ja tytär löytävät läheltä merta susilauman, jonka alfa, vanha valkoinen susiuros nimeltä Nava, toivottaa nämä tervetulleeksi. Kaikki eivät kuitenkaan ota vieraita avosylin vastaan.
Bioeroosio

Bioeroosio on kallioperän eroosiota biologisten tekijöiden vaikutuksesta. Kasvien juuret rikkovat kalliota, jolloin tapahtuu  mekaanista rapautumista. Kasvien juurista liukenee veteen aineita, jotka kuluttavat kallioperää, jolloin tapahtuu  kemiallista rapautumista. Kemiallista rapautumista tapahtuu myös siten, että kasvien ja eläinten jäänteistä liukenee veteen kallioperää kuluttavia aineita.
Aiheesta muualla

Kuvia tai muita tiedostoja aiheesta Bioeroosio Wikimedia Commonsissa
Suomen Atlantti-Seura

Suomen Atlantti-Seura ry (ruots. Finlands Atlantsällskap rf, engl. Atlantic Council of Finland) on avoin ja puoluepoliittisesti riippumaton suomalainen kansalaisjärjestö.
Sääntöjensä mukaan seura edistää "euro-atlanttista, erityisesti Natoon ja Euroopan unioniin liittyvää ulko- ja turvallisuuspoliittista keskustelua, tutkimusta ja koulutusta Suomessa". Seura toimii kohtaamispaikkana ulko- ja turvallisuuspolitiikasta kiinnostuneille suomalaisille. Se tarjoaa foorumin transatlanttisten kysymysten käsittelylle Suomessa. Tarkoituksensa toteuttamiseksi seura järjestää keskustelutilaisuuksia ja seminaareja ajankohtaisista aiheista sekä harjoittaa julkaisu- ja koulutustoimintaa.
Suomen Atlantti-Seura on perustettu 16. joulukuuta 1999. Järjestön puheenjohtaja on Jyrki Katainen.
Organisaatio

Suomen Atlantti-Seuralla on puheenjohtaja, kaksi varapuheenjohtajaa, hallitus ja pääsihteeri. Seuran puheenjohtajana toimii pankinjohtaja, entinen Euroopan komission varapuheenjohtaja ja pääministeri Jyrki Katainen. Varapuheenjohtajina toimivat kansanedustaja, Yhdysvaltain politiikan tutkija Jani Kokko ja EU- ja ulkopolitiikan asiantuntija Jari Haapiainen. Pääsihteerinä toimii VTM Terhi Suominen.
Suomen Atlantti-Seuran vuoden 2024 hallitukseen kuuluvat Suomen Nato-edustuston päällikkö, suurlähettiläs Piritta Asunmaa, kansainvälisen politiikan professori Tuomas Forsberg, puolustusministeriön puolustuspoliittisen osaston osastopäällikkö, ylijohtaja Janne Kuusela, Merisotakoulun johtaja, kommodori Tuomo Mero, kansanedustaja, filosofian tohtori Sakari Puisto, Helsingin Sanomien päätoimittaja Laura Saarikoski, ministeri Pertti Salolainen, TELAn toimitusjohtaja Suvi-Anne Siimes, Euroopan parlamentin jäsen Henna Virkkunen ja senior adviser Stefan Wallin.
Suomen Atlantti-Seuran ensimmäisenä puheenjohtajana toimi ministeri Jaakko Iloniemi (1999–2001). Häntä seurasivat tehtävässä ministeri Paavo Rantanen (2002–2004), Elinkeinoelämän Valtuuskunta EVAn johtaja, tohtori Risto E. J. Penttilä (2005–2008) ja ministeri Liisa Jaakonsaari (2009-2023). Suomen Atlantti-Seura on kutsunut kunniapuheenjohtajikseen ministeri Jaakko Iloniemen, ministeri Paavo Rantasen ja ministeri Liisa Jaakonsaaren.
Puheenjohtajat

Jaakko Iloniemi 1999–2001
Paavo Rantanen 2002–2004
Risto E. J. Penttilä 2005–2008
Liisa Jaakonsaari 2009–2023
Jyrki Katainen 2024 -
Jäsenet

Suomen Atlantti-Seurassa on yli tuhat jäsentä. Eri yhteiskunnan aloja edustavaa jäsenkuntaa yhdistää kiinnostus Natoon ja transatlanttisiin ulko- ja turvallisuuspolitiikan kysymyksiin. Yhdistykseen varsinaiseksi jäseneksi voidaan hyväksyä henkilö, joka hyväksyy yhdistyksen tarkoituksen. Kannattavaksi jäseneksi voidaan hyväksyä yksityinen henkilö tai oikeuskelpoinen yhteisö, joka haluaa tukea yhdistyksen tarkoitusta ja toimintaa. Varsinaiset jäsenet ja kannattavat jäsenet hyväksyy hakemuksesta yhdistyksen hallitus.
Seuralla on ollut vuodesta 2003 lähtien alle 35-vuotiaille jäsenilleen Suomen Atlantti-Seuran Nuoret -verkosto, johon kuuluu noin 150 nuorta yhdistyksen jäsentä. Suomen Atlantti-Seuran Nuoret, joka kansainvälisesti tunnetaan nimellä YATA Finland, on vuodesta 2003 kuulunut kansallisten Atlantti-Seurojen kansainväliseen kattojärjestöön YATA Internationaliin. Suomen Atlantti-Seuran Nuorten puheenjohtajana toimii oikeustieteen ylioppilas Eelis Ojala ja Nuorten pääsihteerinä Max Nyberg, joka opiskelee historiaa ja kansainvälisiä suhteita King's Collegessa Lontoossa.
Kansainvälinen toiminta

Suomen Atlantti-Seura on Atlantic Treaty Associationin (ATA) jäsen. ATA on 37 kansallisen Atlantti-Seuran sateenvarjojärjestö, joka on perustettu vuonna 1954. ATAn varsinaisia jäseniä ovat Naton jäsenmaiden Atlantti-Seurat ja liitännäisjäseniä Naton rauhankumppanuusmaiden Atlantti-Seurat. Suomen Atlantti-Seurasta tuli liitännäisjäsen Budapestissä vuonna 2000 järjestetyssä ATAn 46. yleiskokouksessa ja varsinainen jäsen 4.4.2023 Suomen Nato-jäsenyyden myötä. Suomen Atlantti-Seura osallistuu aktiivisesti kansainväliseen ATA-verkoston toimintaan ja muiden Atlantti-Seurojen järjestämiin tapahtumiin. ATAn sihteeristö sijaitsee Brysselissä ja sen puheenjohtajana toimii kreikkalainen Theodossios Georgiou. Suomen Atlantti-Seuran pääsihteeri Terhi Suominen on valittu ensimmäisenä suomalaisena ATAn varapresidentiksi.
ATAn nuorisoverkosto Youth Atlantic Treaty Association YATA perustettiin vuonna 1996 ja se on yli 24 YATAn kansallisen nuorisojärjestön verkosto, joka kokoaa yhteen euro-atlanttisesta ja kansainvälisestä turvallisuuspolitiikasta kiinnostuneita nuoria ammattilaisia, yliopisto-opiskelijoita ja tutkijoita. Kansalliset YATAt, Suomessa Suomen Atlantti-Seuran Nuoret, toimivat kansallisten Atlantti-Seurojen yhteydessä.
YATA on nuorisoverkosto, jonka tavoitteena on edistää transatlanttista sidettä ja Pohjois-Atlantin sopimukseen sisältyviä arvoja: Turvallisuutta, demokratiaa ja oikeusvaltioperiaatteita. YATA edistää nuorten sitoutumista ja transatlanttista yhteistyötä kansainvälisen turvallisuuden ja puolustuksen aloilla. YATA pyrkii kouluttamaan ja edistämään Naton ja kumppanimaiden nuorten yhteistyötä, luomaan vastuullisia tulevaisuuden johtajia, jotka ovat sitoutuneet Pohjois-Atlantin sopimuksen arvoihin ja ymmärtävät selkeästi nykyiset ja tulevat turvallisuushaasteet.
Aiheesta muualla

Suomen Atlantti-Seuran verkkosivut
Suomen Atlantti-Seuran puheenjohtaja Liisa Jaakonsaarelle ministerin arvonimi 11.12.2020
Pääministeri Antti Rinteen puhe Suomen Atlantti-Seuran syyskokouksessa 7.11.2019
Ruotuväki: Suomen Atlantti-Seura juhlii tänä vuonna 20-vuotispäiviään. 8.11.2019
Keskisuomalainen: Vahvempi puolustuspelote ja parempi ennakkosuunnittelu olisivat Nato-jäsenyyden suurimmat hyödyt, arvioi Suomen Atlantti-Seuran raportti 29.5.2019
Demokraatti: Nato-jäsenyyden suurimmat hyödyt olisivat vahvempi puolustuspelote ja parempi ennakkosuunnittelu 29.5.2019
Forssan Lehti: Raportti: Suomalaisten tuki Nato-jäsenyydelle on vakiintunut 20–30 prosenttiin, Venäjä pyrkii heikentämään lännen yhtenäisyyttä 29.5.2019
Lapin Kansa: Suo­ma­lais­ten tuki Na­to-jä­se­nyy­del­le on va­kiin­tu­nut 20–30 pro­sent­tiin, Venäjä pyrkii hei­ken­tä­mään lännen yh­te­näi­syyt­tä 29.5.2019
Avtomat Fjodorova

Avtomat Fjodorova
Avtomat Fjodorova (ven. 6.5 мм Автомат Фёдорова образца 1916 года, 6.5 mm Avtomat Fjodorova obraztsa 1916 goda) on Vladimir Fjodorovin Venäjällä vuosien 1913–1916 välillä kehittämä 6,5 × 55 mm Fedorov-kaliiperinen (käytännössä alkuperäistä patruunaa hiukan kevyemmin ladattu 6,5 × 50 mm Arisaka) lyhytrekyylitoiminen automaattikivääri. Ase tuli palveluskäyttöön vuonna 1916 ja sitä valmistettiin noin 3 200 kappaletta. Neuvostoliittolaiset käyttivät kivääriä myös toisen maailmansodan alkuvaiheissa, varsinkin talvisodassa.
Tekniset tiedot

Kaliiperi: 6,5 × 55 mm Fedorov (6,5 × 50 mm Arisaka)
Pituus: 1 045 mm
Piipun pituus: 520 mm
Paino: 4,4 kg ilman lipasta, 5,2 kg lippaan kanssa
Lipas: 25 patruunaa
Teoreettinen tulinopeus: 600 laukausta/min
Aiheesta muualla

Kuvia tai muita tiedostoja aiheesta Avtomat Fjodorova Wikimedia Commonsissa
Belleville Bulls

| Belleville Bulls |
| --- | --- |

Perustettu:  1981
Kaupunki:   Belleville, Ontario
Kotiareena:  Yardmen Arena
Sarjataso:  OHL
Konferenssi:  Itäinen
Divisioona:  Itäinen
Värit:                     
Toimitusjohtaja:   George Burnett
Päävalmentaja:   George Burnett
Yhteistyöseurat:  Wellington Dukes (OJHL)
Mestaruudet:  1 (1999)
Hopeaa:  1 (2008)
Infobox OKNimi-testi OK: 
Belleville Bulls oli kanadalainen jääkiekkoseura, joka pelasi Ontarion junioriliigan Itäisen konferenssin itädivisioonassa. Seuran kotikaupunki oli Belleville Ontariossa. Vuonna 2015 seura muutti nimekseen Hamilton Bulldogs.
Aiheesta muualla

Belleville Bullsin verkkosivut (englanniksi)
Belleville Bullsin EliteProspects sivut
| Itäinen konferenssi | Itäinen konferenssi | Läntinen konferenssi | Läntinen konferenssi |
| --- | --- | --- | --- |
| Itäinen | Keskinen | Keskilänsi | Läntinen |
| Belleville Bulls | Barrie Colts | Erie Otters | Flint Firebirds |
| Kingston Frontenacs | North Bay Battalion | Guelph Storm | Saginaw Spirit |
| Oshawa Generals | Mississauga Steelheads | Kitchener Rangers | Sarnia Sting |
| Ottawa 67's | Niagara IceDogs | London Knights | Sault Ste. Marie Greyhounds |
| Peterborough Petes | Sudbury Wolves | Owen Sound Attack | Windsor Spitfires |
Baltit

Latvialaiset ja liettualaiset ovat nykyisiä balttilaisia kansoja.
Baltit ovat balttilaisia kieliä puhuvia kansoja. Nykyisiin balttilaisiin kansoihin kuuluvat latvialaiset ja liettualaiset. Molemmat kansat kuuluvat niin sanottuihin itäbalttilaisiin kansoihin. Länsibalttilaiset kansat ovat jo hävinneet. Heihin kuuluivat esimerkiksi muinaispreussilaiset.
Nimitys

Melko yleinen käsitys on, että nimitys ”baltti” ja ”Baltia” on johdettu balttilaisesta sanasta, joka tarkoittaa valkoista. Latviassa tämä sana on balt/s, -a ja liettuassa balt/as, -a. Kuitenkaan Itämerestä monessa kielessä käytetty nimi ”Balttilainen meri” (engl. Baltic Sea) ei juonnu näistä balttilaisista sanoista. Termin alkuperästä on useita teorioita. Kreikkalainen maantieteilijä Lampsakus kirjoitti suuresta saaresta nimeltä Balcia, joka sijaitsi skyyttien maasta kolmen päivän laivamatkan verran merelle. Monet tieteilijät uskovat termin tarkoittaneen kuitenkin esimerkiksi Helgolandia tai Jyllantia. Toisen teorian mukaan termi on johdettu saksan kielen sanasta belt, joka tarkoittaa vyöhykettä. Esimerkiksi Adam Bremeniläinen käytti Itämerestä tästä termistä johdettua sanaa balticum. Nimitystä baltti alkoivat käyttää ensimmäiseksi baltiansaksalaiset, mutta myöhemmin termin omaksuivat alueen alkuperäisasukkaat, kun termi oli ensin otettu käyttöön puhuttaessa balttilaisista kielistä 1800-luvulla.
Banco Santander

Banco Santander, S.A. on Espanjan suurin pankki. Se on pankkiryhmä Grupo Santanderin keskeinen osa. Pankki on kotoisin espanjalaisen Kantabrian maakunnan Santanderin kaupungista, jonne se perustettiin 1857.
Banco Santander ja Central Hispano yhdistyivät 1999, ja niistä muodostui Banco Santander Central Hispano (BSCH). Ryhmä osti 2004 brittiläisen Abbeyn, jonka nimeksi muuttui vuonna 2011 Santander.
Subprime-kriisin pyörteissä Banco Santander osti Bradford & Bingleyn talletusliiketoiminnan ja 200 toimipaikasta koostuvan konttoriverkoston. B&B-brandi jäi toistaiseksi käyttöön, mutta talletukset siirtyivät brittipankki Abbeyn haltuun, jonka Santander osti vuonna 2004. Kaupassa Santander maksoi 400 miljoonaa puntaa B&B:n 2,7 miljoonasta asiakkaasta, joilla oli yhteensä noin 21 miljardin punnan talletusvarat pankissa. B&B:n suurin ongelma, 41 miljardin punnan asuntolainakanta, ei kelvannut ostajille ja jäi valtion ongelmaksi. B&B:n hankinta vahvisti Banco Santanderin asemaa saarivaltiossa. Yritys oli ehtinyt ostaa jo aikaisemmin heinäkuussa brittiasuntolainoittaja Alliance & Leicesterin.
Santander Suomessa

Santanderilla on rahoitusalan liiketoimintaa myös Suomessa. Lisäksi Santander osti 2009 alussa GE Moneyn Suomen liiketoiminnat, joita on ryhdytty hoitamaan Santander Consumer Financen alla. Suomessa Santander Consumer Finance on suurimpia autorahoittajia. Tuotteisiin kuuluu myös Santander laina 2 000 eurosta 50 000 euroon, 2 - 10 vuoden laina-ajalla. Kulutusluoton korko on asiakaskohtainen muutamasta prosentista yli kymmeneen prosenttiin.
Aiheesta muualla

Santanderin kotisivu
Biobíon yliopisto

| Biobíon yliopisto> Universidad del Bío-Bío |
| --- | --- |
  

Perustettu:  1947
Tyyppi:  julkinen
Rehtori:  Dr. Héctor Gaete Feres
Opiskelijoita:  10 000 (2011)
Sijainti:   Concepción,  Chile
Sivusto:  http://www.ubiobio.cl/
Bío-Bíon yliopiston kirjasto (2018)
Biobíon yliopisto (esp. Universidad del Bío-Bío) on yliopisto Concepciónin kaupungissa Chilessä. Se perustettiin vuonna 1947. Yliopistossa on kuusi tiedekuntaa ja noin 10 000 opiskelijaa. Sen nykyinen rehtori on Héctor Gaete Feres.
Aiheesta muualla

Viralliset sivut (espanjaksi, englanniksi)
Biodun Obende

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 14. kesäkuuta 1987 (ikä 37)
Syntymäpaikka: Ajegunle,  Nigeria
Pelipaikka: Hyökkäys/keskikenttä
Seurat
| Vuodet | Seura | O | (M) |
| –2006 |  Delta Queens FC | - | (-) |
| 2007–2009 |  KMF | 56 | (15) |
| 2010 |  KPV | 21 | (9) |
| 2011–2012 |  NiceFutis | 47 | (11) |
| Yhteensä | Yhteensä | 124 | (35) |
 Seurajoukkueuran tilastot kattavat vain kansalliset sarjat.
Biodun Obende (s. 14. kesäkuuta 1987 Ajegunle) on nigerialainen jalkapalloilija. Hän on viimeksi edustanut porilaista NiceFutista kaudella 2012.
Obende on pelannut Suomessa kuuden vuoden ajan ja hän on eniten Naisten Liigan otteluita pelannut ulkomaalainen. NiceFutiksen lisäksi Obende on edustanut Kuopion MimmiFutista sekä Kokkolan Palloveikkoja. Hän on ollut mukana myös Nigerian maajoukkueen leireillä vuosina 2011 ja 2012, mutta ei ole pelannut yhtään A-maaottelua.
Saavutukset

SM-pronssia: 2008, 2009
Axa Sorjanen

Axa Sorjanen (s. 1964) on suomalainen toimittaja ja tietokirjailija. Hän toimi Radio Cityn avustajana 1985–1988 ja musiikkipuolen toimituspäällikkönä 1988–1991. Hän oli Radio Helsingin ohjelmapäällikkö vuosina 2000–2007.
Teokset

Sorjanen, Axa & Juice Leskinen (toim.): Eikä nivelet ruostu. Juice Leskinen 50 v.  Helsinki:  Tammi, 2000.  ISBN 951-31-1779-0.
Sorjanen, Axa & Riionheimo, Tomi: Puhu pukille.  Helsinki:  Tammi, 2000.  ISBN 951-31-1887-8.
Kirvesniemi, Harri & Sorjanen, Axa: Hyvä hiihtokoulu.  (Kuvat: Kimmo Syväri)  Helsinki:  Teos, 2006.  ISBN 951-851-104-7.
Aiheesta muualla

Axa Sorjanen Twitterissä
Axa Sorjanen Teoksen sivuilla[vanhentunut linkki]
Ballistiitti

Alfred Nobel.
Ballistiitti on aseissa käytettävä räjähdysaine, joka ei aiheuta samanlaista savua räjähtäessään kuin ruuti. Ballistiitin keksi ensimmäisenä ruotsalainen kemisti Alfred Nobel, joka rikastui ballistiitin ja dynamiitin avulla yhdeksi maailman rikkaimmista ihmisistä.
1884 Alfred Nobel haki patenttia uudelle ruudin ampuma-aseissa korvaavalle räjähdysaineelle, jonka hän oli nimennyt ballistiitiksi. Uudelle aineelle oli tarjolla laajoja markkinoita sotateollisuudessa.
Frederick Abel.
1889 Nobel sai tietää, että Frederick Abel -nimiselle miehelle oli myönnetty patentti aineesta, jota Nobel piti täysin identtisenä oman ballistiittinsa kanssa. Ainoa ero ballistiitin ja nitroglyseriiniruudiksi kutsutun aineen välillä oli se, että Nobel oli patenttia hakiessaan käyttänyt ilmaisua "nitroselluloosa hyvin tunnetussa liukoisessa muodossa", kun taas Abel oli kirjoittanut hakemukseensa nitroselluloosan olevan liukenematonta. Nobel yritti aluksi neuvotella Abelin kanssa, mutta saatuaan tietää, että kyseiselle aineelle oli myönnetty patentti myös muissa maissa, hänen suhtautumistapansa muuttui kovemmaksi.
Abel myi patenttinsa Britannian kruunulle, jota ei valtion lain mukaan voinut haastaa oikeuteen. Siksi Nobelin oli odotettava, että ensimmäinen ainetta valmistava tehdas rakennettiin. Tehtaan johtaja haastettiin 1890 oikeuteen. Nobel hävisi, mutta vei asian ylempään oikeusasteeseen. Pitkän oikeudenkäynnin jälkeen hän hävisi 1895 tämänkin oikeusjuttunsa ja joutui maksamaan oikeudenkäyntikuluja 22 000 puntaa.
Boholin maanjäristys 2013

| Boholin maanjäristys 2013 |
| --- | --- |
 Kirkon rauniot järistyksen jälkeen
Päivämäärä:  15. lokakuuta 2013
Magnitudi:  7,2 (Mw)
Syvyys:  12
Maat, joihin vaikutukset ulottuivat:  Filippiinit
Henkilövahingot:  222 kuollutta, 976 loukkaantunutta, 8 kadonnutta
Boholin maanjäristys tapahtui 15. lokakuuta 2013 Boholin saarella Filippiineillä. Useita rakennuksia sortui ja siltoja romahti, minkä lisäksi Cebun kaupungissa koettiin laajoja vahinkoja.
Pari viikkoa järistyksen jälkeen Taifuuni Haiyan teki tuhoja alueella, mikä lykkäsi jälleenrakennusta alueella.
Bohicon

| Bohicon |
| --- | --- |
 Bohicon
 Koordinaatit: 7°12′N, 2°04′E 
Valtio:  Benin
Departementti:  Zou
Kunta:  Bohicon
Väkiluku (2013):  93 744
 – Metropolialue:  171 781
Aikavyöhyke:  UTC+1
Infobox OKVirheellinen NIMI-arvo: 
Bohicon on kunta ja kaupunkimainen  taajama Beninissä, Zoun departementissa. Kunnassa on 172 000 asukasta, sen kaksi arrondissementtia kattavassa keskustaajamassa 94 000.
Bobiconissa vallitsee trooppinen ilmasto, johon kuuluu kaksi sadekautta  (huhtikuusta kesäkuuhun ja syyskuusta marraskuuhun) ja niiden välissä kaksi kuivaa kautta. Vuoden viilein kuukausi on elokuu, jolloin lämpötilat vaihtelevat 25 °C ja 32 °C välillä. Kuivinta ja lämpimintä on tammikuusta maaliskuuhun, lämpötila yli 34 °C. Kavillisuus ei ole sademetsää vaan lähinnä savannia. Paikoin on noin puolen hehtaarin pyhiä metsiä, jotka on säästetty alueella yleisesti harjoitettavalta kaskiviljelyltä.
Asukkaista suurin etninen ryhmä on fonit, joita on 93 prosenttia. Muita ryhmiä ovat jorubat (4,6%), adjat (1,4%) ja barbat (0,1 %). Voodoo on yleisin uskonto, ja moniavioisuus on varsinkin aiemmin ollut yleistä.
Beto (jalkapalloilija, 1975)

| Henkilötiedot |
| --- | --- | --- |
Koko nimi: Joubert Araújo Martins
Syntymäaika: 7. tammikuuta 1975 (ikä 49)
Syntymäpaikka: Cuiabá, Brasilia
Kansalaisuus:  Brasilia
Pelipaikka: Keskikenttäpelaaja
Pituus: 176 cm
Seurat
| Vuodet | Seura | O (M) |
| 1994-1996 1996-1997 1997 1998-1999 2000 2001 2002 2003 2003-2004 2004-2006 2007 2007 2008 | Botafogo Napoli Grêmio Flamengo São Paulo Flamengo Fluminense Consadole Sapporo Vasco da Gama Sanfrecce Hiroshima Itumbiara Brasiliense Vasco da Gama |  |
Maajoukkue
| 1995–1999 | Brasilia | 11 (0) |
Joubert Araújo Martins eli Beto (s. 7. tammikuuta 1975 Cuiabá) on brasilialainen entinen jalkapalloilija.
Jalkapallomaajoukkue

Beto debytoi Brasilian maajoukkueessa 1995. Hän on pelannut 11 maaottelua.
Steve Buscemi

| Steve Buscemi |
| --- | --- |
 Steve Buscemi vuonna 2018.
Henkilötiedot
Koko nimi:  Steve Vincent Buscemi
Syntynyt: 13. joulukuuta 1957 (ikä 66) Brooklyn, New York, Yhdysvallat
Ammatti:  näyttelijä, ohjaaja, käsikirjoittaja
Puoliso:  Jo Andres  (vih. 1987; k. 2019)
Lapset:  1
Näyttelijä
Aktiivisena:  1983–
Merkittävät roolit:  Reservoir Dogs Fargo Big Lebowski Boardwalk Empire
Palkinnot
 Parhaan miespääosan Golden Globe 2011 Boardwalk Empire 
Aiheesta muualla
IMDb 
Elonet
Steve Vincent Buscemi (s. 13. joulukuuta 1957 Brooklyn, New York) on yhdysvaltalainen näyttelijä, ohjaaja ja käsikirjoittaja. Hän voitti Golden Globe -palkinnon vuonna 2011 pääroolistaan televisiosarjassa Boardwalk Empire. Hänelle on myönnetty myös Emmy-palkinto vuonna 2016 keskusteluohjelmastaan Park Bench with Steve Buscemi.
Varhaisvaiheet

Buscemi syntyi Brooklynissa, New Yorkissa. Hänellä on italialaisia ja irlantilaisia sukujuuria. Hänen vanhempansa olivat Dorothy Buscemi ja Korean sodan veteraani ja puhdistustyöntekijä John Buscemi. Hänellä on kolme veljeä.
Buscemin ollessa kymmenenvuotias perhe muutti East New Yorkin alueelta Long Islandiin. Hän valmistui Valley Stream Central High Schoolista vuonna 1975 ja Benningtonin collegesta vuonna 1980.[lähde? ] Hän työskenteli New Yorkin Little Italyssä palomiehenä vuodesta 1980 vuoteen 1984. Buscemi muutti East Villageen ja opiskeli näyttelemistä Lee Strasberg Theatre and Film Institutessa. Hän esiintyi stand up -koomikkona ennen näyttelijänuraansa.
Ura > Näyttelijänä

Buscemi on kokeellisen teatteriryhmän The Wooster Groupin jäsen.
Buscemi on tehnyt lukuisia elokuvarooleja vuodesta 1986 lähtien. Tunnetuimpia rooleja Mr. Pink elokuvassa Reservoir Dogs, Garland Green elokuvassa Con Air – lento vapauteen, Rockhound elokuvassa Armageddon, Donny elokuvassa Big Lebowski sekä Carl Showalter elokuvassa Fargo. Vaikka hänet tunnetaan erityisesti sivurooleistaan, hän on menestynyt myös päärooleissa. Hän esitti pääosaa Seymouria muun muassa elokuvassa Ghost World. Buscemi on esiintynyt myös elokuvissa Miller’s Crossing, Barton Fink, Nouseva aurinko, Pulp Fiction – Tarinoita väkivallasta, Desperado, Pako L.A:sta ja Big Fish.[lähde? ]
Vuonna 2003 Buscemi vieraili Simpsoneissa omana itsenään. Vuonna 2004 hän liittyi Sopranosin näyttelijäkaartiin, jossa hän esittää liipaisinherkkää gangsteria. Buscemi oli aiemmin ohjannut sarjan kolmannen tuotantokauden jakson ”Erämaan armoilla” (engl. Pine Barrens), joka on yksi sarjan fanien suosikkijaksoista.
Ura > Ohjaajana

Paitsi näyttelijänä, Buscemi on tehnyt uraa myös ohjaajana. Interview (2007) on uusintaversio Theo van Goghin samannimisestä elokuvasta. Buscemi näyttelee itse miespääosaa. Aikaisemmin hän on ohjannut myös elokuvat Trees Lounge (1996), Elukkatehdas (2000) ja Lonesome Jim (2005). Hän on myös ohjannut jaksoja televisiosarjoihin Sopranos, Homicide: Life on the Street, Kylmä rinki, U.S. Male, Nurse Jackie ja Cuts Like a Knife.
Buscemi on kertonut saaneensa vaikutteita mm. John Cassavetesiltä ja Aki Kaurismäeltä.
Yksityiselämä

Buscemi oli naimisissa Jo Andresin kanssa. Jo Andres kuoli alkuvuodesta 2019. Andres oli toiminut muun muassa ohjaajana, näyttelijänä, performanssitaiteilijana sekä koreografina. Buscemilla on yksi vuonna 1990 syntynyt poika. Anders kuoli vuonna 2019 munasarjasyöpään. Buscemi asuu tällä hetkellä Brooklynissa, joka myönsi hänelle kaupungin avaimen vuonna 2021.
Buscemi on Stanley Tuccin läheinen ystävä.[lähde? ]
Syyskuun 11. päivän terroritekojen jälkeisenä päivänä vuonna 2001 Buscemi ilmoittautui vapaaehtoiseksi entiselle paloasemalleen auttamaan eloonjääneitä ja etsimään kuolleita. Hän on sittemmin puhunut tämän aiheuttamista stressistä.
Aiheesta muualla

Steve Buscemi Internet Movie Databasessa. (englanniksi)